Source: http://www.enkisboltom.hu/index.php?route=news/news&news_id=11
Timestamp: 2013-05-26 02:06:37+00:00

Document:
Füge szüret otthon! +3 recept
» Füge szüret otthon! +3 recept
01/09/2011 Van három fügefánk a kertben. Nagyon szerencsés vagyok! Olyan, mintha mindig valamilyen mediterrán helyen nyaralnék. Ha rájuk nézek, három különböző személyiséget látok.
Az egyiket még kicsi korában egy barátnőmtől örököltem meg, mert egy cserépben éldegélt, az emeleten. Ő a „szerencsés”. A ház déli oldalán lakik, és ebben az évben már egy kilónyi termést hozott legalább. A füge rajta kicsi, nyomi, de a miénk! A termete kétszer akkorára nőtt, mint amilyen volt.
A másik a nyugati oldalon van. Három éve több kilót leszedtünk róla már a nyár közepén. Valóságos csoda volt! Ő a „terpeszkedő”. Most akkora, hogy jövőre alá tehetünk egy kerti széket is, ha hűsölni akarunk. Reménykedek, hogy hosszú, napsütéses ősz lesz, mert rengeteg füge van rajta, csak érni nem akar. Ha megérik mind, akkor az ismerőseink is fügedzsemet fognak enni! Imádom a levelének az illatát… Te még nem vetted észre, hogy illatos a levele? Néha méterekről is érezni lehet.
A harmadik az északi oldalon lakik. Ő a „peches”. Nem elég, hogy alig éri napsütés, még a diófa is árnyékol neki. A szil sövény pedig ha tehetné, kitúrná az egész kertből. Szegény fügefa nem is tud egyenletesen nőni. Testi-lelki elnyomásban van része. De küzd, mint azok az emberek, akikre a társaik rátelepszenek. Él, ahogy tud. Én szurkolok neki.
A két utóbbi fát a nagyapám kertjéből örököltem. Nemrég gondolkoztam el azon, hogy ha a nagyapámnak volt fügefája, akkor én miért nem ettem gyerekkoromban fügét? Ez több megválaszolatlan kérdést hozott magával, amin most nem akarok töprengeni… Inkább élvezem a jelent, és várom a további ízletes, vörös belsejű gyümölcs érését.
Ha szerencsém lesz, ki tudom próbálni ezeket a recepteket, amiket én is csak úgy „találtam”.
Őszi fügedzsem:
§ 2 kg füge
§ 70 dkg cukor
§ 1 1/4 dl víz
§ 2 bio citrom
1. A fügéket óvatosan megmossuk és csak ott vágjuk le a héjukat, ahol sérülés van rajta. Így szeleteljük apró darabokra, mert a dzsembe főzve izgalmas állagot ad neki.
2. A citromok végeit levágjuk, majd alapos mosás után szintén apró darabokra vágjuk őket, közben magjaikat kiszedegetjük.
3. Teflon lábasban elkeverjük a fügét, a cukrot, a vizet és a citromot, marokkal kicsit összenyomkodjuk, majd mérsékelt lángon felforraljuk az egészet. Kb. 25 percig főzzük, folyamatosan kevergetjük.
4. A dzsemet steril üvegekbe töltjük, befőttes fóliát teszünk a tetejükre, majd jól lezárjuk a fedelükkel
§ 5 kg érett füge
§ 1500 g kristálycukor
elkészítés 1. A fügéket egyesével alaposan megmossuk, a szárukat levágjuk.
2. A megszárított gyümölcsöket először félbe, megint félbe, s a negyedeket is félbe vágjuk. (Vagyis felnyolcadoljuk.)
3. A felvágott fügét a rézüstbe (vagy lekvár főzésre használt edénybe tesszük), ráöntjük a tetejére a cukrot, letakarjuk és az éjszakára állni hagyjuk.
4. Másnap közepesnél kicsit mérsékeltebb lángon, 3-4 órán keresztül főzzük. Ha túl sok lenne a leve, merjünk le belőle (én majdhogynem egy liternyit lemertem), majd a tűzről lehúzva bot mixerrel pépesítsük a fügedarabokat.
5. Tegyük vissza a tűzhelyre, várjuk meg, míg egy-kettőt rottyan.
6. A kész lekvárt sterilizált üvegekbe merjük, befőttes fóliát feszítünk a tetejük alá, rácsavarjuk a fedőket, befőttes gumit teszünk az üvegek nyakára és mehetnek is a száraz dunsztba egy-másfél napra, vagy amíg ki nem hűlnek. (9 db 375 ml-es üvegnyi lekvár lett belőle
Fügés teasütemény:
§ 20 dkg margarin
§ 10 dkg porcukor
§ 1 tojássárga
§ 1 cs. vaníliás cukor
§ fél citrom héja
§ 1 tk. sütőpor
§ 1 púpos ek. kakaópor
Töltelék: fügelekvár
1. Kimérem a lisztet és két evőkanálnyit kiveszek belőle.
2. A száraz alapanyagokat, így a lisztet, porcukrot, vaníliás cukrot, sütőport és a citromhéjat összekeverem, belemorzsolom a margarint, végül hozzáadom a tojás sárgát.
3. A kapott linzertésztát megfelezem. Az egyik felébe belegyúrok 1 púpos evőkanálnyi kakaóport, a másik felébe pedig 1 evőkanálnyi lisztet. Jól összedolgozom.
4. Külön fóliába csomagolom a két cipót és 1 órát hűtőben pihentetem.
5. A kakaós tésztát vékonyra nyújtom porcukorral hintett deszkán.
6. Négylevelű lóhere vagy virágalakú kiszúróval kiszaggatom.
7. Sütőpapírra sorakoztatom.
8. Előmelegített sütőben, közepes hőfokon, felső sütősínen pontosan 10 percig sütöm.
9. A vaníliás tésztát szintén vékonyra nyújtom, porcukorral hintett deszkán.
10. Négylevelű lóhere vagy virágalakú kiszúróval kiszaggatom.
11. Sütőpapírra sorakoztatom.
12. Minden virág szirmait bimbósra összeillesztem. Sütés közben kinyílnak annyira, hogy meg tudjam majd tölteni lekvárral.
13. Előmelegített sütőben, közepes hőfokon, pontosan 10 percig sütöm.
14. A vaníliás virágok alját megkenem fügelekvárral és rátapasztom a kakaós virágokra.
15. A vaníliás bimbók közepébe is teszek a fügelekvárból.
16. Vaníliás porcukrot szitálok rá.

References: § 2

§ 70

§ 1

§ 2

§ 5

§ 1500

§ 20

§ 10

§ 1

§ 1

§ 1

§ 1